**Roy Kelton Orbison** (Vernon, 23. april 1936 – Hendersonville, 6. decembar 1988) bio je američki pjevač, kompozitor i gitarist. Orbison je jedan od pionira rock and rolla koji je u svojoj dugoj karijeri od četiri decenije, presudno uticao na razvoj tog muzičkog žanra.

Orbison je ostato upamćen po svojim velikim hitovima; *Only the Lonely*,*In Dreams*, *Oh, Pretty Woman*, *Crying*, *Running Scared*, i *You Got It*, koje je pjevao sa svojim finim baritonom (imao je veliki raspon glas od tri i pol / četiri oktave).

Vizualno ga se pamti po sunčanim naočalima, bez kojih se nije pojavljivao. Za zasluge na polju muzike, dobio je brojne nagrade i priznanja, od; Nagrade Grammy do uvrštenja u Rock kuću slavnih 1989.

Biografija
----------

### Počeci

*Orbison* je odrastao u Teksasu od rodnog Vernona, Fort Wortha do Winka (blizu granice sa Novim Meksikom) kamo su se njegovi roditelji selili u potrazi za poslom. Malom Royu, muzika je bila važna, tako da je već 1949, sa samo 13 godina, osnovao svoj prvi sastav *The Wink Westerners*, usput je komponirao i učio gitaru. Nakon srednje škole upisao je fakultet na Univerzitetu sjeverni Teksas u gradu Denton, studirao je historiju i engleski.

Uz studij, svirao je i nadalje u svom sastavu *The Wink Westerners*, koji je uživao izvjesnu popularnost u lokalnim razmjerima, tako su imali i redovne nastupe na lokalnoj televiziji. U jednom od njihovih nastupa, gost im je bio i poznati Johnny Cash koji je primjetio talent Orbisona i preporučio ga svom producentu Samu Phillipsu iz diskografske kuće *Sun Records*. Phillips je odlučio promjeniti ime sastavu u *The Teen Kings*, a Orbison je pak odlučio napustiti fakultet 1956 i posvetiti se isključivo muzici.

*Orbison* je prvi veći uspjeh imao sa singl pločom *Ooby Dooby* izdanoj u junu 1956. pjesmu *Ooby Dooby*, komponirao je Orbisonov prijatelj sa fakulteta. Njegova vlastita kompozicija *Claudette* (nazvana tako po njegovoj prvoj ženi) bila je slijedeći veliki Orbisonov hit. Tu pjesmu snimili su tada vrlo popularni Everly Brothersi na B strani svog hita # 1 *All I Have To Do Is Dream*. Iz tog doba datira i njegov zaštitni znak - sunčane naočale, on je za jedne turneje zaboravio naočale za vid u avionu, pa su mu sunčane naočale ostale jedina alternacija na koje je mogao postaviti leće za vid.

### Uspjeh

Roy Orbison je 1957 upoznao darovitog tekstopisca Joe Melsona iz grada Odessa (Teksas). Njihova zajednička suradnja rodila je novi kvalitet u rock glazbi, melodijske izmjene praćene lirskim tekstom,- prve *rock balade*. Tako su nastale balade *Raindrops*, *Uptown* (relativno mlaki uspjeh iz 1960) i onda singl **Only the Lonely** koji je odmah postao hit (#2 u SAD, i #1 u UK), nakon toga Orbison je postao međunarodna rock zvijezda. Njegova slijedeća singl ploča, *Runnin' Scared* postala je #1 hit u proljeće 1961. I slijedeća ploča *Crying* dospjela je #2 na američkoj Billboard Hot 100 ljestvici popularnosti te iste godine.

Od 1963, otpočela je plodnja suradnja Orbisona sa tekstopiscem Bill Deesom, on je koautor skladbe *Oh, Pretty Woman*, koja je postala najveći hit Roya Orbisona, i njegov muzički znak.

Orbison je imao veliki utjecaj na tadašnje mlade britanske rockere poput Beatlesa i Rolling Stonesa. On je bio rado viđeni gost u Britaniji, tako da je ljeto 1963, proveo na turneji sa Beatlesima po Britaniji .

Orbison je nominalno bio zvijezda broj 1, međutim kako se turneja bližila kraju, on je postao zvijezda broj 2, jer je otpočela *beatlemania*.
Tokom te turneje Orbison je postao, a kasnije i ostao veliki prijatelj Beatlesa, osobito sa Lennona i Harrisona. Prijateljstvo sa Harrisonom izrodilo se kasnije i u zajednički projekt, osnovali su sastav *Traveling Wilburys* u kojem su zajedno nastupali.

Za razliku od mnogih drugih američkih muzičara, Orbison je nastavio nizati uspjehe i pored britanske invazije koja je tada zahvatila Ameriku. 1964 njegova singl ploča sa hitom - *Oh, Pretty Woman*, skinula je Beatlese sa #1 u Americi, a bila je i #1 u Britaniji.
Ova pjesma doživjela je ponovni uspjeh 1990 kada je postala zvučna kulisa filma *Pretty Woman*, u kojem je nastupila Julia Roberts.

*Orbison* je išao na turneje i sa Beach Boysima (1964), i Rolling Stonesima u Australiju (1965). Od 1963 postao je puno popularniji u Britaniji, negoli u rodnoj Americi (imao je 3 hita #1 na britanskoj listi). U Americi mu je popularnost pala i od 1967 više nije imao nijedan hit, sve do 1980-tih. U ostatku svijeta bio je i nadalje rado slušan, tako su mu pjesme 
*Penny Arcade* i *Working for the Man* bile hitovi #1. u Australiji. Bio je popularan u Njemačkoj (u kojoj su izdavane njegove pjesme na njemačkom jeziku; *Mama* i *Shahdaroba* (ova pjesma je kasnije prezvana u *San Fernando*).

Voljeli su ga i u Francuskoj, njegovu pjesmu *Blue Bayou* prepjevala je pjevačica Mireille Mathieu i požnjela veliki uspjeh.

### Karijera tokom 1970-ih

Sedamdesete su bile generalno govorivši loše za *Orbisona*, zbog promjene muzičkog ukusa, albumi i singl ploče koje je tada izdavao na sjeverno američkom tržištu doživljavali su neuspjehe. Tek 1977, vratio se na američke top liste, ali ovaj put kao kompozitor. Njegovu pjesmu *Blue Bayou* otpjevala je tada vrlo popularna pjevačica Linda Ronstadt na svom trostrukom platinastom albumu *Simple Dreams*. Singl ploča sa njezinom obradom popela se je na #3. američkih lista.

Sedamdesete su bile i loše po njegovo zdravlje, - otkriveno je da boluje od miokarda u dobi od 41 godine. 1978. se zbog toga podvrgnuo operaciji srca i tako dobio priliku za novi život.

### Povratak 1980-ih

Osamdesete su bile doba kad je ponovno otkriven *Roy Orbison*, - osobito su rado uzimali njegove pjesme za filmove.
Roy Orbison je 1980 otpjevao pjesmu *That Lovin' You Feelin' Again* u duetu sa pjevačicom Emmylou Harris, za to su nagrađeni *Nagradom Grammy* 1981 godine u kategoriji - najbolja country izvedba.

1985 godine, snimio je pjesmu *Wild Hearts* za film *Insignificance* Nicolasa Roega. 1986 David Lynch uzeo je njegovu pjesmu *Dreams* kao muzičku podlogu za svoj slavni film *Blue Velvet*. Ovaj novi interes za Orbisona, doveo je do toga da je uvršten u Rock and Roll Hall of Fame 1987 godine. Osamdesetih su izdana i brojna reizdanja starih Orbisonovih hitova, koja su bila odlično prihvaćena kod publike.

U septembru 1987. godine, snimio je televizijsku emisiju (crno bijelu) *Roy Orbison i prijatelji, crno bijela noć* (Roy Orbison and Friends, A Black and White Night), za televizijsku kompaniju HBO u Los Angelesu. Orbisonovi gosti bile su same zvijezde tog vremena (koji su usput bili i njegovi obožavatelji) poput gitariste Jamesa Burtona, gitariste i pjevača Bruce Springsteena, Tom Waitsa, Elvis Costella, Jackson Browna i brojnih drugih. Ova emisija pomogla je Orbisonu da se približi mlađim generacijama amerikanaca.

Nakon toga je osnovao sastav *Traveling Wilburys*, zajedno sa tadašnjim mega zvijezdama Bob Dylanom, George Harrisonom, Jeff Lynneom i Tom Pettyem. Sastav je doživio dobar prijem kako kod kritike, tako i kod publike.

Nastavio je uspješno i solo karijeru izdavši album *Mystery Girl*, koji je dobro primljen kod publike.

### Smrt

*Orbison* je čitavog života bio srčani bolesnik, nakon serije srčanih udara umro je u bolnici 6. decembra 1988. u *Hendersonvilleu*.

Privatni život
--------------

Orbison je preživio velike osobne tragedije u svom nedugom životu. Njegova prva žena, *Claudette Frady*, poginula je vozeći motor 6. juna 1966 u mjestu *Gallatin*, Tennessee. 14. septembra 1968, izgorjela mu je kuća do temelja u mjestu *Hendersonville*, Tennessee, u toj nesreći poginula su mu i dva sina  (od troje koliko je imao), on je u to vrijeme bio je na turneji u Engleskoj.

Orbisonova ostavština
---------------------

Orbison će ostati upamćen po svojim baladama o izgubljenim ljubavima. Mnogi kasniji autori poput Elton Johna i njegovog koatora Taupina preuzimali su Orbisonovu recepturu za pisanje pop hitova.

* Njegove tri pjesme, koje je osobno komponirao i otpjevao; *Only The Lonely*, *Oh, Pretty Woman* i *Crying* uvrštene su u *Grammyjevu kuću slavnih*.
* I Beatlesi osobno su naglasili da ih je za njihov hit Please Please Me inspirirala pjesma Roya Orbisona *Only the Lonely* (to objašnjenje objavljeno je na albumu *The Beatles Anthology*.

Diskografija
------------

Singl ploče
-----------

| Godina | Ploča | Pozicija na listama | Etiketa |
| --- | --- | --- | --- |
| američka top lista | britanska top lista |
| 1956. | "Trying to Get to You" | — | — | Je-Wel |
| "Ooby Dooby" | 56 | — | Sun |
| "Rock House" | — | — |
| 1957. | "Sweet and Easy to Love" | — | — |
| "Chicken Hearted" | — | — |
| 1958. | "Seems to Me" | — | — | RCA |
| "Almost 18" | — | — |
| 1959. | "Paper Boy" | — | — | Monument |
| "Uptown" | 72 | — |
| 1960. | "Only the Lonely(Know the Way I Feel)" | 2 | 1 |
| "Blue Angel" | 9 | 11 |
| "I'm Hurtin'" | 27 | — |
| 1961. | "Running Scared" | 1 | 9 |
| "Love Hurts" | — | — |
| "Crying" | 2 | 25 |
| "Candy Man" | 25 | — |
| 1962. | "Dream Baby (How Long Must I Dream)" | 4 | 2 |
| "The Crowd" | 26 | 40 |
| "Evergreen" | — | — |
| "Working for the Man" | 33 | 50 |
| "Leah" | 25 | — |
| 1963. | "In Dreams" | 7 | 6 |
| "Falling" | 22 | 9 |
| "Distant Drums" | — | — |
| "Blue Bayou" | 29 | 3 |
| "Mean Woman Blues" | 5 | 3 |
| "Pretty Paper" | 15 | 6 |
| "Beautiful Dreamer" | — | — |
| 1964. | "Borne on the Wind" | — | 15 |
| "What'd I Say" | — | — |
| "It's Over (pjesma RoyaOrbisona)" | 9 | 1 |
| "Indian Wedding" | — | — |
| "Oh, Pretty Woman" | 1 | 1 |
| "She Wears My Ring" | — | — |
| 1965. | "Goodnight" | 21 | 14 |
| "(Say) You're My Girl" | 39 | 23 |
| "Ride Away" | 25 | 34 | MGM |
| "Crawling Back" | 46 | 19 |
| "Breakin' Up Is Breakin' My Heart" | 31 | 22 |
| 1966. | "Let the Good Times Roll" | 81 | — | Monument |
| "Twinkle Toes" | 39 | 29 | MGM |
| "Lana" | — | 15 | Monument |
| "Too Soon to Know" | 68 | 3 | MGM |
| "There Won't Be Many Coming Home" | — | 18 |
| "Communication Breakdown" | 60 | — |
| 1967. | "So Good" | 132 | 32 |
| "Cry Softly Lonely One" | 52 | — |
| "She" | 119 | — |
| 1968. | "Born to Be Loved by You" | — | — |
| "Walk On" | 121 | 39 |
| "Heartache" | 104 | 44 |
| 1969. | "My Friend" | — | 35 |
| "Southbound Jericho Parkway" | — | — |
| "Penny Arcade" | 133 | 27 |
| "Break My Mind" | — | — |
| 1970. | "She Cheats on Me" | — | — |
| "So Young" | 122 | — |
| 1971. | "(Love Me Like You Did) Last Night" | — | — |
| 1972. | "God Love You" | — | — |
| "Remember the Good" | — | — |
| "Memphis, Tennessee" | — | — |
| 1973. | "Blue Rain (Coming Down)" | — | — |
| "I Wanna Live" | — | — |
| 1974. | "Sweet Mama Blue" | — | — | Mercury |
| 1975. | "Hung Up on You" | — | — |
| "Still" | — | — |
| 1976. | "Belinda" | — | — | Monument |
| "I'm a Southern Man" | — | — |
| 1977. | "Drifting Away" | — | — |
| 1979. | "Easy Way Out" | 109 | — | Asylum |
| "Poor Baby" | — | — |
| 1980. | "That Lovin' You Feelin' Again"(zajedno sa Emmylou Harris) | 55 | — | Warner |
| 1985. | "Wild Hearts" | — | 76 | ZTT/Island |
| 1987. | "In Dreams" | — | — | Virgin |
| "Crying" (zajedno sa k.d. lang) | — | — |
| 1988. | "Handle with Care" | 45 | 21 | Wilbury/WB |
| 1989. | "You Got It" | 9 | 3 | Virgin |
| "End of the Line (pjesma The Traveling Wilburysa)" | 63 | — | Wilbury/WB |
| "California Blue" | — | 77 | Virgin |
| "She's a Mystery to Me" | — | 27 |
| 1990. | "Oh Pretty Woman" (live) | — | — |
| 1992. | "I Drove All Night" | 74 | 7 | MCA |
| "Crying" (zajedno sa k.d. lang) (reizdanje) | — | 13 | Virgin |
| "Heartbreak Radio" | — | 36 | MCA |

Izvori
------

1. ↑  Peter Lehman: Roy Orbison: The Invention of An Alternative Rock Masculinity, Temple University Press. (2003) str. 8. ISBN 1-59213-037-2
2. ↑  „Roy Orbison. Songwriters Hall of Fame website 2009. (pristupljeno 1. 03. 2011.)". Arhivirano iz originala na datum 2009-01-30. Pristupljeno 2011-03-01.
3. ↑  „Michael Fremer: Recording Elvis and Roy With Legendary Studio Wiz Bill Porter – Part II, MusicAngle.com January 1, 2006. (pristupljeno 1. 03. 2011.)". Arhivirano iz originala na datum 2011-07-14. Pristupljeno 2011-03-01.
4. 1 2  Alan Clayson: Only the Lonely: Roy Orbison's Life and Legacy, St. Martin's Press. (1989), str. 161-163. / str. 192.m, ISBN 0-312-03961-1

Vanjske poveznice
-----------------

***Roy Orbison*** na Wikimedijinoj ostavi

* Portal posvećen Royu Orbisonu (`en`)
* CMT-ove stranice posvećene Orbisonu (`en`)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 71578923
* LCCN: n87128095
* ISNI: 0000 0000 7358 057X
* GND: 118937758
* SUDOC: 074703684
* BNF: cb138981121 (podaci)
* BIBSYS: 1037776
* MusicBrainz: 0bbbc496-c7b5-4b3f-bb6d-bd312827d6e5
* NKC: xx0016147
* BNE: XX1053783

 |